Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 1031/11/3309	Trenčín, 20.2.2013
EEČ : 2-28-43-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie obvineného XXXXX, nar. XXXXX, trvale bytom Česká republika, XXXXX, XXXXX občana Českej republiky vo veci prečinu zanedbania povinnej výživy podľa § 207 ods. 1, 3 písm. b) Tr. zák. s poukazom na § 138 písm. b) Tr. zák., pre ktorý mu bolo vznesené obvinene na základe uznesenia vyšetrovateľa OR PZ, OKP Trenčín, sp. zn. XXXXX zo dňa 16.02.2012 na skutkovom základe, že hoci je XXXXX ako otec dieťaťa XXXXX, narodeného XXXXX v zmysle Zákona o rodine a rozsudku Okresného súdu v Trenčíne číslo XXXXX zo dňa XXXXX, právoplatného dňom XXXXX zaviazaný prispievať na výživu syna sumou vo výške 20,71 Euro mesačne vždy do 15. dňa v mesiaci vopred k rukám matky dieťaťa XXXXX, narodenej XXXXX, trvale bytom XXXXX, následne na základe rozsudku Okresného súdu v Trenčíne číslo XXXXX zo dňa XXXXX právoplatného dňom XXXXX mu bola zvýšená suma výživného na 33,19 Euro mesačne s účinnosťou od XXXXX a na základe rozsudku Okresného súdu v Trenčíne číslo XXXXX zo dňa XXXXX právoplatného dňom XXXXX mu bola zvýšená suma výživného na 75,00 Euro mesačne s účinnosťou od 01.09.2009, avšak v období od 01.04.2005 do súčasnosti neuhradil žiadnu platbu na výživnom, čím mu vznikol dlh na výživnom vo výške 3796,67 Euro
lebo je trestné stíhanie neprípustné podľa § 9 odsek 1 písmeno g
Odôvodnenie:
Vyšetrovateľ ORPZ, OKP Trenčín uznesením č. XXXXX zo dňa XXXXX podľa § 199 ods. 1 Tr. por. začal trestné stíhanie a následne dňa XXXXX podľa § 206 ods. 1 Tr. por. vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1, 3 písm. b) Tr. zák. s poukazom na § 138 písm. b) Tr. zák. na tom skutkom základe, ako je uvedené vo výrokovej časti tohto uznesenia. 

Vyšetrovateľ PZ uznesením č. XXXXX zo dňa XXXXX podľa § 228 ods. 2 písm. d) Tr. por. trestné stíhanie obv. XXXXX prerušil z dôvodu, že sa navrhuje odovzdanie trestného stíhania do cudziny.

Na základe žiadosti Okresnej prokuratúry Trenčín adresovanej Okresnému štátnemu zastupiteľstvu XXXXX, Česká republika, rozhodlo Najvyššie štátne zastupiteľstvo Českej republiky o prevzatí trestného konania vedeného voči obv. XXXXX. 

Po odovzdaní trestného konania Okresný súd v XXXXX pod. sp. zn. XXXXX vydal dňa 08.11.2012 trestný rozkaz, ktorým obv. XXXXX uznal vinným z prečinu zanedbania povinnej výživy podľa § 196 odst. 2, 3 písm. a), b) tr. zákonníka Českej republiky za skutok, ktorý bol predmetom odovzdaného trestného konania a uložil mu trest odňatia slobody v trvaní 1 roka s podmienečným odkladom jeho výkonu na skúšobnú dobu 2,5 roka. Rozhodnutie nadobudlo právoplatnosť dňa 04.12.2012.

Podľa čl. 35 ods. 1 Európskeho dohovoru o odovzdávaní trestného konania, dojednaného 15.05.1972 v Štrasburgu a v mene Českej a Slovenskej Federatívnej republiky podpísaného v Štrasburgu 13.02.1992, osobu, nad ktorou bol vynesený právoplatný a vykonateľný trestný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ:
(a)	      bola zbavená viny,
(b)	      uložený trest:
(i)	bol úplne vykonaný alebo sa vykonáva, alebo
(ii)	úplne alebo z jeho nevykonanej časti podliehal milosti alebo amnestii, alebo
(iii)	nemôže už byť vykonaný vzhľadom na premlčanie,
(c)	      súd uznal obžalovaného za vinného a upustil od potrestania.

Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por.

Podľa § 9 ods. 1 písm. g) Tr. por. treste stíhanie nemožno začať, a ak už bola začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Nakoľko vzhľadom na článok 35 odsek 1 Európskeho dohovoru o odovzdávaní trestného konania zo dňa 15.mája 1972 nemôže byť obv. XXXXX po právoplatnom rozhodnutí súdu Českej republiky, za ten istý skutok na území Slovenskej republiky ďalej stíhaný, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Láncošová
prokurátorka